KSL วิ่งเกือบ 3% หลังกำไร Q3 โตเกินคาด โบรกเล็งอัพเป้าใหม่
KSL วิ่งเกือบ 3% ราคาแตะ 3.82 บ. หลังงบไตรมาส 3/65 กำไรโตเกินคาด รับยอดขายเพิ่ม-ราคาขายปรับตัวขึ้น โบรกเล็งอัพประมาณการณ์กำไรปี 65 ขึ้น พร้อมปรับราคาเป้าหมายปี 66 ใหม่
KSL วิ่งเกือบ 3% ราคาแตะ 3.82 บ. หลังงบไตรมาส 3/65 กำไรโตเกินคาด รับยอดขายเพิ่ม-ราคาขายปรับตัวขึ้น โบรกเล็งอัพเป้าใหม่
12 ก.ย. 2565

ผู้สื่อข่าวรายงานว่า วันนี้ (12 ก.ย.65) ราคาหุ้นบริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 11:15 น. อยู่ที่ระดับ 3.82 บาท บวก 0.10 บาท หรือ 2.69% สูงสุดที่ระดับ 3.88 บาท ต่ำสุดที่ระดับ 3.80 บาท ด้วยมูลค่าซื้อขาย 30.23 ล้านบาท

ทั้งนี้ บล.ฟิลลิป (ประเทศไทย) ระบุในบทวิเคราะห์ (12 ก.ย.65) ว่า ไตรมาส 3/65 กำไร 519 ล้านบาท ดีกว่าที่คาดเพิ่มขึ้นทั้งเมื่อเทียบจากไตรมาสก่อนและเมื่อเทียบจากปีก่อน โดยยอดขายเพิ่มขึ้น 68% เมื่อเทียบจากปีก่อนที่ 5,485 ล้านบาท โดยเฉพาะธุรกิจน้ำตาลในไทยปริมาณขาย 241,962 ตัน เพิ่มขึ้น 61% ราคาขายเพิ่มขึ้น 22% เมื่อเทียบจากปีก่อน ส่วนต่างประเทศ แม้ปริมาณลดลง 4% ที่ 3,562 ตันแต่ราคาขายเพิ่มขึ้น 24% ขณะที่กลุ่มไฟฟ้าปริมาณขายลดลง 4% ที่ 99,158 เมกะวัตต์ แต่ราคาขายเพิ่มขึ้น 7% และจากราคาขายที่ดีขึ้นทำให้ margin เพิ่มเป็น 18.7% จาก 8.8% ในไตรมาส 3/64 และเพิ่มจาก 15.5% ในไตรมาส 2/65
อย่างไรก็ดีการดำเนินงานจากบริษัทร่วม BBGI พลิกขาดทุนทำให้ต้องรับรู้ส่วนแบ่งขาดทุน 6 ล้านบาท จากปีก่อนกำไร 52 ล้านบาท จากผลกระทบของราคาปาล์มลดลงและราคาขายเฉลี่ยลดลง รวมถึงปริมาณขายลดลง และมีกำไรจากอัตราแลกเปลี่ยน 42 ล้านบาท ทำให้มีกำไรสุทธิ 519 ล้านบาท เพิ่มขึ้น 828% เมื่อเทียบจากปีก่อน และ 25% เมื่อเทียบจากไตรมาสก่อน
อย่างไรก็ตามกำไรงวด 9 เดือนออกมา 1,266 ล้านบาท ดีกว่าที่ทางฝ่ายคาดการณ์ไว้ ทำให้ทางฝ่ายจะปรับประมาณการปี 65 ขึ้นจากเดิม และอยู่ระหว่างปรับใช้ราคา